text: عنوان الاستشارة تعبت من حياتي الزوجية
  تاريخ الاستشارة 2018-04-18
  السلام عليكم \\إنار. متزوجه عمري 23 \\اتزوجت من ولد خالتي هوا عمره 28 الان خطبني رغبه منه \استشارتي ايش اسوي مع زوجي \قبل سنه من الان كان زوجي دايما في البيت ما نخبي عن لعض شي من ارقام سريه ومن أمور الحياه وكل شي والآن متزوجين لنا 6 سنين \\من السنه الي فاتت بدأت اننا نزلنا السعوديه زياره\( عايشه في كندا من اول ما اتزوجت وننزل زيارات ) \في زياره السنه الماضيه كانت حالتنا الماديه مو كويسه واضطر انو يشتغل تكسي لفتره زيارتنا في السعوديه وهي 4 شهور بعدها زوجي اتغير صار جوالي ما تمسكيه وانا ما ابغاكي واتحملت وسألته ايش السبب يقول انه اتزوج صغير ويبغا يعيش حياته طنشته وكنت في هاذيك الفتره شاكه فيه يكون بعلاقه مع احد وانا اعرف أرقامه السريه جربت بدخول حسابه وكان فعلا صح يكلم بنت وعاتبته ووعدني معد يضيف ولا بنت \\رجعنا كندا وزوجي كان يطلب مني أقضي أمور البيت وهوا بينام في البيت ما بيطلع وجربت مرا صورت تصوير فديو أتأكد ليش زوجي مُصِر اني اخرج واكتشفت انو على علاقه مع بنات يتكلم كلام حب وغزل وحلف بعدها ما يعيدها وعادها 3 مرات \\ويقولي مابيني وبين البنات شي بس تسليه وزعلت وحلفت اني اتطلق منه لو عادها \\والي حاصل الان ان في شقه بلقطه هوا وعدد من اصحابه مستاجرينها عشان يجتمعو فيها كل أسبوع \\والحاصل الان انه ما ينام في البيت أبدا يخرج من 10 ونص اليل ويرجع على العصر او المغرب اليوم الثاني وما معاه احد من أصدقائه ما يجلسو الا اليل 1 او 2 اليل ويرجعو بيوتهم وهوا يبقى في الشقه \\زعلت اتخاصمت معاه قرر انو بيرجعني السعوديه عشان يجلس لحاله \\ووصلت اني كلمت أهله واهله كلموه على المبات برا البيت ولاكن مافي شي نفع \\الي افكر فيه باني اقوله ابغا اروح معاك الشقه وقت ما تروح واجلس معاك عشان احس بأمان انا في غربه واخاف \\وقال لي راح اكسر رجلك لو خرجتي من البيت \\ماني عارفه ايش اسوي معاه رغم انو يجي والبيت جاهز وانا متزينه وانتظره بابتسامه رغم زعلي منه \\عندي بنت منه عمرها 4 سنين ما يحب يجلس معاها أبدا يقول انه ما يحب الأطفال \\وانا تعبت وانا احاول أخليه يحبني وأكون كامله له تعبت من الصبر لتصرفاته اعترف اني احبه بجنون رغم كل العذاب الي اتعذبه ولا كن تعبت احتاج حل احتاج مساعده احتاج طريقه \\جربت اني اتركه في حاله ولاكن لما اتركه يزيد ولا اهمه
  اسم المستشار أ. عبد المحسن عبد الرحمن الرسيني
  نشكر لكم ثقتكم بموقع المستشار ، وأسال الله أن يسعد قلبك ، ويجمع شملكم على خير،ويسخر لك زوجك، ويكفيكم شر أنفسكم والشيطان
  من خلال عرضك لمشكلتك أختي الكريمة
  يتضح أنك جربتي طيلة الفترة الماضية أسلوب الرقابة والشك ،والمتابعة الدقيقة لكل صغيرة وكبيرة لعلاقات زوجك وهذا ما أوصلك لهذه النتيجة السلبية
  ولذا ننصحك بالآتي :_
  أولاً : تقوى الله سبحانه وتعالى والتعلق به ، وليكن الله سبحانه وتعالى هو الرقيب عليكما، ازرعي فيه رقابة الله، والخوف منه، وليس منك أنتِ ، ففي مراقبة الله صلاح لك وله بإذن الله .
  ثانيا : أظهري له تعلقك به، والتودد له ، وإشعاره بالثقة التامة بينكما،وفتح صفحة جديدة في حياتكما ،تقوم على الثقة التامة بينكما.
  ثالثاً : أشعري زوجك بالاعتذارمنه عن مواقفك السابقة ،وأنك اليوم لست مثل الأمس ، لتكسبي وده، وحذار حذار من التجسس عليه أو مراقبته، فهذا يقطع المودة بينكما ،ويزيد العناد والبعد ،تغافلي عن سلوكياته الخاطئة، واغمريه بمشاعر الحب والثقة .
  رابعاً : نقدر لك هذه الغيرة على زوجك وهي نابعة من محبتك له ،وخوفك عليه ، هذه الغيرة استثمريها بإشباع تطلعاته، ومعرفة ماذا يحب وماذا يكره.
  خامساً : الزوجة الذكية هي التي تجعل زوجها يشتاق لبيته ، وتهيئ له الجو المناسب ،للحديث والمتعة، واختيار الأوقات المناسبة لعلاج المشاكل الصغيرة، فمن أكبر الأخطاء التي تجعل الزوج يهرب من بيته، ويستمتع خارج البيت هو استقبال الزوجة للزوج بالتحقيق معه والمراقبة والمشاكل أو الطلبات ،فيبدأ يتهرب من البيت للجلوس مع أصحابه، وتذكري دوما أن الزوج يحن ويلين عندما تكون الزوجة ودوده حنونة، ويبتعد عندما تكون الزوجة عنيدة كثيرة الشك والمراقبة .